**RESYME` OG SPØRSMÅL FRA DAGENS TALE, DATERT 18.08.2019, VED PASTOR GJEERMUND IGLAND**

**TEMA: INKLUDERENDE FELLESKAP**

Teksten er hentet fra;

Johannes 12.1-3 og Efeserne 2.18-19

Hjemmet er viktig og som kristne har vi to hjem, vårt daglige hjem og vårt åndelige hjem. Vi ønsker at Misjonskirken skal være et hjem for alle.

Bibelen forteller om fellesskapet gjennom Ham. Vi som bekjenner troen på HAM er søsken, for vi har Gud til Far. Summen av våre liv er den måten vi lever på. Vi utfyller de gaver som vi har. Lasarus, Maria og Martha var svært ulike søsken, men de utfylte hverandre. Den samhørigheten de hadde til hverandre, betydde noe. Maria`s kjærlighet til Jesus kom til uttrykk i hennes handlinger. Jesus satte pris på å være sammen med dem. Vi ønsker å fortelle at i menigheten er det plass for alle. Vår kjærlighet uttrykkes i handling og ord. Bønnen vår er at de som kommer til oss skal føle seg inkludert. Hjemmet til Lasarus, Maria og Martha er et godt eksempel på inkluderende fellesskap. Her var det et åpent hjem hvor man ble elsket og ble sett.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.